Държавен вестник, бр. 60, 2024 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  60
Клас 5 – Съмнение за ТВ – в процес на 
диагностично уточняване. Туберкулоза следва 
да бъде потвърдена или изключена в рамки­
те на 3 месеца. След изтичане на този срок 
лицето трябва да попадне в един от другите 
класове. Трябва да се отбележи химиотера­
певтичното състояние.
7. Клинична картина
При активна белодробна ТВ, дори при тежки 
форми, пациентите могат да са асимптома­
тични или да са с нехарактерни оплаквания: 
„дискомфорт“, обща слабост, лесна умора и 
загуба на телесно тегло, които се развиват оби­
чайно постепенно, в продължение на няколко 
седмици. Възможна е проява на по-специфични 
симптоми, свързани с дихателната система. 
Кашлицата е най-често срещаният симптом. В 
началото, обикновено след събуждане сутрин, 
тя може да бъде неизразена, продуктивна, с 
отделяне на жълтеникави или гнойни храчки; 
с напредването на заболяването се засилва и 
става по-продуктивна. Оскъдно кръвохрачене 
се наблюдава обичайно при кавернозна ТВ 
(поради грануломатозно възпаление, анга­
жиращо съдовете, но при хронични форми 
може да се дължи на микозно възпаление в 
кухината). Възможни са прояви на субфебри­
литет, но с непостоянен характер. Профузното 
изпотяване нощем е класически симптом, 
но не е специфичен за ТВ. Прояви на задух 
може да се срещнат при масивно ангажира­
не на белодробния паренхим, при спонтанен 
пневмоторакс или ТВ на плеврата с изразен 
плеврален излив.
Пациентите с развита болест са по-често с 
общи симптоми поради ангажиране на веге­
тативната нервна система. При едновременно 
наличие на HIV инфекция клиничните про­
яви често са нетипични, тъй като реакцията 
на свръхчувствителност от забавен тип е 
отслабена.
В зависимост от засегнатите органи извън­
белодробната ТВ е с различни системни и 
локални прояви:
7.1. Милиарна ТВ – генерализирана хема­
тогенно дисеминирана ТВ; може да възникне 
по време на първична инфекция или реактиви­
ране на латентна лезия. Най-често се засягат 
белите дробове и костният мозък, но може 
да бъде засегнат всеки орган. Най-често се 
среща при деца под 4 години, имунокомпро­
метирани лица и възрастни хора. Симптомите 
включват висока температура, втрисане, сла­
бост, неразположение и често прогресираща 
диспнея. Периодичното навлизане в кръвния 
поток на туберкулозни бацили може да доведе 
до продължителен фебрилитет. Ангажира­
нето на костния мозък причинява анемия, 
тромбоцитопения или левкемоидна реакция.
7.2. ТВ на пикочо-половата система – може 
да се прояви като пиелонефрит (фебрилитет, 
болки в кръста, пиурия), без изолиране на 
бактерии при микробиологично изследване 
на урината. Инфекцията обикновено засяга 
пикочния мехур, а при мъжете – простатната 
жлеза, семенниците или епидидима. Инфек­
цията може да се разпространи в околобъб­
речното пространство към псоасния мускул, 
понякога причинявайки абсцес в предната част 
на бедрото. При жените е възможна проява 
на салпингоофорит след менархе – хронична 
болка в малкия таз, безплодие, извънматочна 
бременност (поради сраствания на фалопи­
евите тръби).
7.3. ТВ менингит – недопускането на раз­
витието му е основна цел на специфичната 
профилактика с ваксината БЦЖ. Може да 
се появи и при липса на клинично изявена 
белодробна или извънбелодробна ТВ. Най-
често се среща при деца под 5 години, сред 
възрастните хора и при имунокомпрометира­
ните лица. Има висока смъртност. Първона­
чалните симптоми са: неизразен фебрилитет, 
постоянно главоболие, гадене и сънливост, 
които могат да прогресират до ступор и кома. 
Симптомите на Керниг и Брудзински може 
да са положителни. Стадиите в развитието 
на ТВ менингит са:
ü Ясно съзнание с патологични промени 
при изследване на цереброспинална течност;
ü Сънливост или ступорозно състояние с 
огнищни неврологични прояви;
ü Кома.
7.4. ТВ перитонит – възниква при разпрост­
ранение на инфекцията от лимфните възли 
в коремната кухина или от салпингоофорит. 
Среща се често при алкохолици с чернодробна 
цироза. Признаците могат да са леко изразени: 
умора, коремна болка с различна степен – от 
по-изразена палпаторна чувствителност до 
тежка, еквивалент на остър хирургичен корем.
7.5. ТВ перикардит – може да се развие от 
огнища в медиастиналните лимфни възли или 
от плеврална ТВ. Обикновено се проявява като 
перикардно триене, плеврална и позиционна 
болка в гръдния кош, фебрилитет. При раз­
витие на перикардна тампонада се появяват 
задух, венозна конгестия, парадоксален пулс, 
приглушени сърдечни тонове и артериална 
хипотония.
7.6. ТВ лимфаденит – обикновено ангажи­
ра лимфните възли в задната част на шията и 
надключичните вериги; при първично бело­
дробно заболяване се засягат лимфните възли 
на медиастинума. Шийният лимфаденит се 
характеризира с прогресиращо подуване на 
засегнатите възли – при напреднало разви­
тие могат да станат болезнени, с промени в 
надлежащата кожа и образуване на фистула 
с изтичане на казеозни материи.
7.7. ТВ на кожата (скрофулодермия) – резул­
тат от директно разпространение на инфек­
цията от основното ТВ огнище (регионални 
лимфни възли, кости или стави) към надлежа­
щата кожа с образуване на язви и фистули. 
Lupus vulgaris – в резултат на хематогенно или